
NR. SC 2019 - 
RAPORT DE SPECIALITATE

Privind aprobarea documentaţiei tehnico-economice - faza S.F., a indicatorilor tehnico-economici şi a anexei privind descrierea sumară a investiţiei, pentru obiectivul                                                         " CONSTRUIRE CORP P+1E LA ŞCOALA GIMNAZIALĂ NR.13", Timişoara, str.G.Muzicescu nr.14
Având în vedere:expunerea de motive nr. SC2019-                           a Primarului Municipiului Timişoara, adresele Serviciului Juridic şi Proiectul de hotărâre privind obiectivul de investiţii "Construire corp P+1E la Şcoala Gimnazială nr.13" din Timişoara, str.G.Muzicescu nr.14,  prin care se propune aprobarea documentaţiei tehnico-economice - faza S.F., a indicatorilor tehnico - economici şi a anexei privind descrierea sumară a investiţiei, revenim la Raportul de specialitate nr. 26476/08.11.2018 şi 
Facem următoarele precizări:
-  în condiţiile specifice de accesare a fondurilor în cadrul Programului Operaţional Regional 2014-2020 prin care  una dintre anexele obligatorii la depunerea cererii de finanţare este Hotărârea consiliului local de aprobare documentaţiei tehnico-economice şi a indicatorilor tehnico-economici, inclusiv anexa privind descrierea sumară a investiţiei propusă a fi realizată prin proiect;
- proiectul faza SF a fost contractat în baza O.U.G. nr. 18 /04.03. 2009 (*actualizată*) şi cu respectarea prevederilor H.G. nr. 907/29.11.2016 privind etapele de elaborare şi conţinutul-cadru al documentaţiilor tehnico-economice aferente obiectivelor / proiectelor de investiţii finanţate din fonduri publice;
- documentaţia tehnico - economică nr.M01/2018, faza S.F., elaborată în baza H.G. nr. 907/29.11.2016, de către prestatorul serviciilor de proiectare şi asistenţă tehnică din partea proiectantului - SC METALLIC EYE SRL a fost aprobata aprobată de CTE cu nr.51/05.09.2018 condiţionat de clarificarea situaţiei juridice a terenului . 

Situaţia Juridică a terenului cu nr.top 26470:
- in conformitate cu adresa nr.SC2018-4366/24.09.2018 pe rolul instanţelor de judecata , cu privire la imobilul situat in Timişoara, str.Muzicescu, înscris in CF nr.417692, nr.top.26470, figurează litigii in dosarul nr.4615/59/2004, având ca obiect contestaţia formulata de reclamanta împotriva Dispoziţie Primarului nr.2183/29.10.2003, precum si acordarea in compensare a unor terenuri aflate in proprietatea unităţii administrativ teritoriale,  Municipiului Timişoara formulând apel împotriva hotărârii pronunţate de Tribunalul Timiş cu termen de judecată 11.10.2018, termen amânat pentru 22.11.2018;

- prin adresa cu nr.SC2018- 4366/22.11.2018 am solicitat Serviciului Juridic să ni se comunice stadiul procesului de mai sus.

- prin adresa cu nr. SJ2018-4366/03.12.2018, Serviciul Juridic  a comunicat că la Curtea de Apel a fost respins recursul formulat de Municipiul Timişoara împotriva Sentinţei Civile nr.771/11.05.2018 în baza căreia Tribunal Timiş s dispus atribuirea în compensare către reclamantă a terenului cu  nr.topografic 2989/1/1/1/1/2 în suprafaţă de 5650 mp, situat în Timişoara, Zona Ion Ionescu de la Brad, înscris în CF 118923;
- ca urmare a răspunsului de mai sus am solicitat Serviciului Juridic să ne comunice dacă terenul cu nr.top.26470, CF 417692 ( CF vechi nr.30880) mai face obiectul unui litigiu;

- prin adresa cu nr. SJ2018-4366/20.12.2018, Serviciul Juridic, a comunicat că anterior pronunţării Hotărârii Curţii de Apel de la termenul de judecată din 22.11.2018, reclamanta a formulat o cerere de strămutare înregistrată în dosar nr.2935/1/2018 pe rol ÎCCJ, având ca obiect imobilul cu nr.top.26470, CF 417692 ( CF vechi nr.30880) cu termen de judecată 17.01.2018.
- Prin adresa cu nr.SC2018-4366/22.01.2019 am solicitat Serviciului Juridic să ne transmită situaţia juridică a imobilului cu nr.top.26470, CF 417692 ( CF vechi nr.30880) în urma termenului de judecată din 17.01.2018.

- Prin adresa cu nr.SJ2019-4366/29.01.2018 Serviciului Juridic ne transmite că la această dată nu figurează litigii pe rolul instanţelor de judecată, în curs de soluţionare, cu privire la imobilul cu nr.top.26470, CF 417692 ( CF vechi nr.30880).

 Precizam ca emiterea hotărârii de consiliu are la bază documentaţia tehnico - economică nr.M01/2018, faza S.F., elaborată în baza H.G. nr. 907/29.11.2016,  inclusiv Devizul general estimativ, de către prestatorul serviciilor de proiectare - SC METALLIC EYE SRL. 

În concluzie, prin Proiectul nr. M01/2018 s-au stabilit următoarele:

-  valoarea totală estimată a investiţiei conform devizului general, ca fiind de 3.990.241,10 lei  (inclusiv TVA), din care C+M are valoarea de  3.157.597,11 lei (inclusiv TVA);
- indicatorii tehnico - economici rezultaţi în urma elaborării Proiectului tehnic, faza S.F., conform Anexei 1 la prezentul Raport de specialitate;

- Descrierea sumară a investiţiei propusă a fi realizată prin proiect, conform Anexei 2 la prezentul Raport de specialitate.

Având în vedere prevederile legale expuse în prezentul raport, respectiv H.G. nr. 907/29.11.2016 şi  Ghidul General pentru POR 2014-2020, Axa prioritară 3, Prioritatea 3.1, apreciem că proiectul de hotărâre privind aprobarea documentaţiei tehnico-economice - faza S.F, a indicatorilor tehnico - economici şi a anexei privind descrierea sumară a investiţiei, pentru obiectivul "Construire corp P+1E la Şcoala Gimnazială nr.13" din Timişoara, str.G.Muzicescu nr.14, îndeplineşte condiţiile tehnice pentru a fi supus dezbaterii şi aprobării plenului consiliului local. 
Anexăm prezentei adresele Serviciului Juridic:

· SC2018-4366/24.09.2018
· SJ2018-4366/03.12.2018
· SJ2018-4366/20.12.2018
· SC2018-4366/22.01.2019
· SJ2019-4366/29.01.2018

